मोहनलाल विष्णुलाल पंड्या
मोहनलाल पंड्या से भ्रमित न हों जो भारत के एक स्वतंत्रता सेनानी थे। मोहनलाल विष्णुलाल पण्ड्या (१८५० - ४ सितम्बर, १९१२) भारतेन्दु युगीन हिन्दी सेवी साहित्यकार थे। वे पुरातत्व के विद्वान थे और प्रसिद्ध पुराविद् राजेन्द्रलाल मित्र के मित्र थे। उन्होने पृथ्वीराज रासो के पुनरुद्धार का भार उठाया और उसका सम्पादन किया। जो काशी नागरी प्रचारिणी सभा से प्रकाशित हुआ। इन्होंने 'रासो संरक्षा' नामक पुस्तक लिखी थी। इसके अतिरिक्त लगभग एक दर्जन अन्य पुस्तकों की रचना भी इन्होंने की है।